रुड़की में नाम मिला अक्कू एक्सप्रेस, 25 साल की उम्र तक टेनिस बॉल क्रिकेट खेली
Akash Madhwal's Struggle Story: What is His Blowing Speed? Challenges Faced and Details of His IPL Wickets Record as a Mumbai Indians Bowler में अक्कू एक्सप्रेस की गेंदबाजी से टीम इंडिया के विकेटकीपर बल्लेबाज ऋषभपंत के गांव डंडेरा के लोग काफी खुश हैं। आप सोच रहेंगे होंगे कि ये अक्कू एक्सप्रेस कौन हैं।
आकाश मधवाल...आज सुबह से क्रिकेट प्रेमियों के बीच यह नाम चर्चा में है। ऋभष पंत के शहर डंडेरा के रहने वाले मधवाल ने एलिमिनेटर में 5 रन देकर 5 विकेट लेते हुए मुंबई को जीत दिलाई। डंडेरा के लोग उन्हें अक्कू एक्सप्रेस कहकर बुलाते हैं।
मधवाल ने लखनऊ के खिलाफ प्लेऑफ की बेस्ट बॉलिंग की है। आकाश से पहले CSK के डग बॉलिंजर ने 2010 में दिल्ली के खिलाफ 13 रन देकर 4 विकेट लिए थे।
BTech करने वाले मधवाल ने 4 साल पहले ही लेदर बॉल से प्रोफेशनल क्रिकेट करियर की शुरुआत की। इससे पहले वे 25 साल की उम्र तक टेनिस बॉल क्रिकेट खेलते थे।
प्लेऑफ की बेस्ट बॉलिंग परफॉर्मेंस के बाद हमने आकाश मधवाल के बड़े भाई आशीष मधवाल से उनकी सक्सेस स्टोरी जानी। 
आशीष ने बताया कि LSG से मैच के बाद आकाश ने मां से बात की और कहा- 'मैंने अपना बेस्ट दिया और आगे भी अपना बेस्ट दूंगा।'
आकाश के बड़े भाई की जुबानी जानते हैं आकाश मधवाल के सफलता की कहानी...
सवाल- आकाश के प्रदर्शन पर क्या कहेंगे, खासकर लखनऊ के खिलाफ बॉलिंग? 
जवाब- मैं और मां काफी खुश हैं। आकाश को जब भी मौका मिला, उन्होंने बेहतर किया। हम चाहते हैं कि वे बेहतर करें और जल्द ही टीम इंडिया का हिस्सा बने। LSG के खिलाफ एलिमिनेटर के बाद आकाश का फोन आया था। उसने मां से कहा कि मैंने अपना बेस्ट दिया और आगे भी बेस्ट देकर परिवार और शहर का नाम रोशन करूंगा।
सवाल- करियर के शुरुआती दिन कैसे रहे?
जवाब- आकाश और मैंने क्रिकेट की शुरुआत डंडेरा में टेनिस बॉल से की। डंडेरा में हम दूसरे बच्चों के साथ गली क्रिकेट खेलते थे। वह शुरू से ही काफी तेज बॉल फेंकता था। उसके क्लब के खिलाड़ी उसे अक्कू एक्सप्रेस, डंडेरा एक्सप्रेस कहकर पुकारते थे।
2019 से आकाश लेदर बॉल से गेंदबाजी करने लगा। तब वे रुड़की कॉलेज ऑफ इंजीनियरिंग से BTech कर रहे थे। बाद में ऋषभ पंत के कोच अवतार सिंह के पास ट्रेनिंग करने गया। अवतार सर टीम इंडिया के विकेटकीपर बल्लेबाज ऋषभ पंत (बचपन में ) को भी ट्रेनिंग दे चुके हैं।
सवाल- आकाश की प्रतिभा को किसने पहचाना?
जवाब- वसीम जाफर ने आकाश की प्रतिभा पहचानी। आकाश रणजी टीम के लिए ट्रायल देने गए थे। उस समय वसीम सर उसकी गेंदबाजी से प्रभावित हुए और उन्होंने उसे टीम में मौका दिया। यह बात तब की है, जब उत्तराखंड क्रिकेट बोर्ड को मान्यता मिलने के बाद 2019 में वसीम जाफर रणजी टीम के कोच थे।
वसीम सर ने आकाश की गेंदबाजी सुधारने में मदद की। MI जॉइन करने के बाद उन्हें कप्तान रोहित शर्मा का पूरा साथ मिला। आकाश कई बार फोन पर बात करने के दौरान रोहित शर्मा की तारीफ करते हैं और कहते हैं कि रोहित और मुंबई के कोचिंग स्टाफ से काफी सहयोग मिल रहा है।
सवाल- पिता आर्मी में थे, क्रिकेट खेलने पर कैसे रिएक्ट करते थे?
जवाब- हमारे पिता आर्मी में थे। वे चाहते थे कि आकाश और हम मेडिकल और इंजीनियरिंग में जाएं। 2012 में हार्ट अटैक से पापा के निधन के बाद मां आकाश के क्रिकेट खेलने पर चिंतित थीं। उन्हें लगता था क्रिकेट में कोई करियर नहीं है। आकाश को बाहर खेलने जाने पर पैसे भी खर्च होते थे।
इसको लेकर मां चिंतित रहती थीं, पर मैंने मां को समझाया। वो मुझसे एक साल छोटा है। मुझे पता था कि आकाश में टैलेंट है और वह आगे जा सकता है, इसलिए हमने उसे कभी नहीं रोका।
पापा के जाने के बाद मैंने गारमेंट्स की शॉप खोली। कोरोना काल में यह बंद हो गई। अब मैं प्रॉपर्टी डीलिंग का काम करता हूं, हालांकि हमें कभी आर्थिक दिक्कतों का सामना नहीं करना पड़ा, क्योंकि पापा आर्मी में थे।
आकाश की स्पीड की वजह से लोकल टूर्नामेंट में उनकी टीम को नहीं मिलती थी एंट्री
आकाश जब टेनिस बॉल से खेलते थे, तो वह काफी स्पीड से गेंदबाजी करते थे। उनके साथ खेल चुके कामरान राव ने दैनिक भास्कर को बताया कि उनकी स्पीड की वजह से कई क्लब के खिलाड़ी डरते थे। टेनिस बॉल के लोकल टूर्नामेंट में तो डंडेरा को एंट्री तक मिलनी बंद हो गई थी।
टूर्नामेंट में हमारी टीम को एंट्री के लिए टीमों ने शर्त लगा दी थी कि आकाश को टीम से बाहर रखना होगा। IPL में आकाश के प्रदर्शन से क्लब के सभी साथी खुश हैं और हम चाहते हैं कि वह टीम इंडिया के लिए खेलें और डंडेरा का नाम रोशन करें।
स्पोर्ट्स की अन्य खबरें भी पढ़ें।
मुंबई ने 81 रन से जीता एलिमिनेटर, लखनऊ बाहर: आकाश मधवाल प्लेऑफ में 5 विकेट लेने वाले पहले गेंदबाज
5 बार की चैंपियन मुंबई इंडियंस ने इंडियन प्रीमियर लीग-2023 के एलिमिनेटर मुकाबले में लखनऊ सुपरजायंट्स को 81 रन से हराया। इस जीत से रोहित शर्मा की टीम लीग के मौजूदा सीजन के क्वालिफायर-2 में प्रवेश कर गई है। क्वालिफायर-2 में मुंबई का मुकाबला 26 मई को अहमदाबाद के नरेंद्र मोदी स्टेडियम में डिफेंडिंग चैंपियन गुजरात टाइटंस से होगा। पूरी खबर पढ़ने के लिए यहां क्लिक करें। 
मुंबई से हार के बाद ट्रोल हुए लखनऊ के नवीन-उल-हक: आरसीबी के फैंस से लेकर, जोमाटो और स्विगी ने भी सोशल मीडिया पर ली चुटकी
इंडियन प्रीमियर लीग (IPL) 2023 एलिमिनेटर मैच में बुधवार को मुंबई इंडियंस (MI) के खिलाफ नवीन-उल-हक के शानदार प्रदर्शन के बावजूद लखनऊ सुपर जाइंट्स (LSG) को 81 रन से हार का सामना करना पड़ा। इस मैच के बाद सोशल मीडिया पर नवीन को ट्रोल किया जा रहा है। आरसीबी के फैंस से लेकर, फूड डिलिवरी कंपनी जोमाटो और स्विगी ने भी नवीन का मजाक उड़ाया। इस मामले में उनकी टीम LSG भी पीछे नहीं रही। पूरी खबर पढ़ने के लिए यहां क्लिक करें। 